en cy it en cy it en en ceb en ca es cy en cy en kw kw hsb cy fy en cy es cy cy cy cy cy de es en cy en cy cy de cy en en ca es cy en cy en ca cy cy cy es cy cy cy cy cy cy en cy cy cy en en cy cy cy cy en en cy cy en cy cy en en lmo cy es cy de cy en cy es hsb fa cy de cy cy
Cael cymorth | MFCC Cymraeg
Llinell argyfwng 24 awr 01686 629114
I bwy mae’r lloches yn cynnig mynediad?
Cefnogi plant a phobl ifanc
Tystiolaeth o angen lleol
MFCC achievements in 2015-16
Our website uses cookies. By using this website you consent to our use of cookies, as detailed in our Privacy & cookie policy.Close
Lloches i ferched >
Lloches i ddynion >
I bwy mae’r lloches yn cynnig mynediad? >
Cefnogi plant a phobl ifanc >
Cymorth yn y gymuned / estyn allan >
Lloches yw’r ‘Haven’ sy’n darparu llety dros dro, gyda chymorth i fenywod a phlant mewn argyfwng sy’n dioddef oherwydd cam-drin domestig.
Mae’r tŷ’n sefyll mewn gerddi mawr taclus gyda man chwarae a digonedd o le i blant chwarae a rhedeg o gwmpas. Mae pedair ystafell wely digon o faint i deulu, lolfa fawr, ystafell fwyta, cegin, ystafell amlbwrpas ac ati, ystafell chwarae i’r plant a swyddfa.
Fel mae’r preswylwyr yn dweud – Mae’r ‘Haven’ yn lle diogel, cyfforddus, glân, cyfoes, cynnes, hwyl, gyda digonedd o le, cefnogol, cartrefol, croesawgar i aros dros dro, roedd fy mhlant yn hapus iawn yno’.
Lloches yw Tŷ Davis sy’n cynnig llety dros dro gyda chymorth mewn i ddynion a phlant mewn argyfwng sy’n dioddef oherwydd cam-drin domestig.
Mae’r tŷ newydd pwrpasol yn addas ar gyfer cadair olwyn, ac ynddo mae pedair ystafell wely digon o faint i deulu, lolfa fawr, ystafell fwyta, cegin, man golchi dillad ac ati, ystafell chwarae i’r plant a swyddfa.
Yn ôl y preswylwyr – mae Tŷ Davis yn lle diogel, cyfeillgar, glân, a chyfforddus, ac yn lle delfrydol fel cam cyntaf ar y ffordd i wellhad.
I bwy mae’r lloches yn cynnig mynediad?
Gall unrhyw un ofyn am loches gan MFCC, ffoniwch 01686 629 114 a bydd aelod o staff yn cadarnhau os oes lle ar gael, ac a fydd y lloches yn iawn i chi. Dros y 3 blynedd diwethaf, roedd trigolion Sir Drefaldwyn yn gyfrifol am dros 90% y teuluoedd sydd wedi treulio amser yn yr ‘Haven’.
Bydd yn rhoi amser ichi orffwys a gwella cyn penderfynu ar eich cam nesaf, i gael eich bywyd ar y trywydd iawn. Mae tîm cymorth ym mhob tŷ, ac yn ystod eich amser gyda ni, byddant yn helpu ac yn rhoi cyngor ichi ar faterion amrywiol megis: dilyn rhaglen ymwybyddiaeth ym maes cam-drin domestig, materion ariannol a budd-daliadau, opsiynau tai; yn ogystal â’ch cefnogi i adennill hyder ac annibyniaeth.
Cefnogi plant a phobl ifanc
Mae cymorth ar gael i’r plant a phobl ifanc hefyd yn ystod eu cyfnod mewn un o’n tai lloches. Byddwn yn dynodi gweithiwr neilltuol i bob plentyn, fydd yn ceisio sicrhau fod cyfnod y plentyn yn y tŷ mor gyfforddus â phosib ac yn hwyl. Mae pob plentyn yn derbyn pecyn croeso wrth gyrraedd, sy’n cynnwys teganau, tedi a blanced. Mae’r gweithiwr plant yn cynnal sesiynau chwarae bob wythnos, ac yn trefnu tripiau allan, partïon, gweithgareddau dros wyliau’r haf a phethau arbennig adeg y Nadolig hefyd, a bydd yn treulio amser gyda’r plant i roi cyfle iddynt siarad am eu teimladau.
Hyd yn oed os nad yw’r plant yn gweld y cam-drin, maent fel arfer yn ymwybodol ei fod yn digwydd, a gall hyn gael effaith sylweddol arnynt. Mae’r Clwb S.T.A.R., (Diogelwch, Ffyrdd a Pharch) yn cynnig lle diogel, hwyl a chyfrinachol i’r plant ddeall a delio gyda’u teimladau o ran yr hyn a brofwyd gartref. Mae’r grŵp yn defnyddio cymysgedd o gemau a gweithgareddau i ddelio gyda thestun cam-drin domestig, a sut i reoli eu teimladau.
Mae Cymorth i Ferched wedi creu gwefan “The Hideout” i helpu plant a phobl ifanc deall cam-drin domestig, a sut i gymryd camau positif os mae’n effeithio arnoch chi. Cliciwch ar y logo i fynd i’r wefan, sy’n cynnwys lloches rithiol.
Cymorth yn y gymuned / estyn allan
Nod y gwasanaeth hwn yw galluogi unigolion i deimlo’n fwy diogel yn eu cartrefi eu hunan a’r gymuned leol, a chadw eu hunain a’u plant yn ddiogel. Mae’r Tîm yn fodlon cwrdd â chi unrhyw le yn Sir Drefaldwyn, ac yn hapus i deithio i leoliad lle rydych yn teimlo’n gyfforddus. Byddant yn asesu’r risg ichi ac yn trafod cynlluniau diogelwch gyda chi; byddant yn eich cynorthwyo ar raglen arbenigol ym maes cam-drin domestig er mwyn codi ymwybyddiaeth ynghylch materion megis ‘beth yw cam-drin domestig, beth yw’r achosion, a’r effaith bosib ar blant’. Maent yn gallu cynnig cefnogaeth gydag apwyntiadau gyda chyfreithiwr, gwrandawiadau llys, cyfarfodydd diogelu, iechyd, addysg, iechyd meddwl, a chamddefnyddio cyffuriau ac alcohol.Gallwn ddefnyddio arbenigwyr pan fo angen, a byddwn yn gweithio mewn partneriaeth gyda nifer o asiantaethau.
Rydym yn defnyddio dull o weithio hyblyg gyda phob cleient, oherwydd mae gan bawb gryfderau a gwendidau gwahanol. Bydd y tîm cymorth yn y gymuned yn annog hyder ac annibyniaeth i’ch galluogi i symud ymlaen i ddatblygu cysylltiadau personol iach a pharchus yn y dyfodol.
Croeso i unrhyw un ofyn am gymorth yn y gymuned gan MFCC, ffoniwch 01686 629 114 a bydd y tîm yn hapus i drafod darparu gwasanaethau gyda chi.
Rhaglen Ymwybyddiaeth Cam-drin Domestig (RYCD)
Deuddeg modiwl a gynhelir fel sesiynau unigol. Y nod yw galluogi pobl sydd wedi dod trwy gam-drin gallu adnabod mathau gwahanol o gam-drin, yn ogystal â grymuso a meithrin hyder er mwyn symud ymlaen a byw yn rhydd rhag ofn.
Cwrs deuddeg wythnos yw hwn, a’r nod yw cynorthwyo a chynnig gwybodaeth i unigolion er mwyn gallu gwella rhag effeithiau cam-drin domestig. Mae’r Pecyn Cymorth Gwellhad yn ddefnyddiol wrth symud ymlaen o’r rhaglen diogelwch ac ymwybyddiaeth, neu’r Rhaglen Rhyddid
I bwy mae’n addas? Unigolion sydd wedi cael profiad o/neu sy’n dal i wella yn sgil cam-drin domestig. Mae cynnwys y cwrs yn esblygu bob wythnos i helpu datblygu strategaethau i ymdopi a chryfhau.
Ai cam-drin domestig yw?
Diogelwch ar y Rhyngrwyd
Sut gallwch chi helpu
Elusen Gofrestredig yng Nghymru a Lloegr
Rhif Elusen Gofrestredig: 1124411
Cwmni Cyfyngedig trwy Warant: 6553792
Polisi Preifatrwydd a Chwcis